ไฮลักชัวรี่ ของเล่นใหม่เศรษฐี
เอาใจไลฟ์สไตล์เศรษฐีไทยไฮลักชัวรี่ จากรถซุปเปอร์คาร์สุดหรูมาสู่เรือยอชต์สุด ฟินบ้าง ดร.สัณหวุฒิ ธรรมชวนวิริยะ ผู้บริหารมาสเตอร์ กรุ๊ป คอร์ปอเรชั่น เปิดตัวเรือยอชต์สุดหรูแบรนด์ดังจากอิตาลี อะซิมุท (AZIMUT) ซึ่งนำเข้าและจำหน่ายเป็นรายแรก และรายเดียวในประเทศ โดยเอ็มจีซี มารีน (เอเชีย) บริษัทน้องใหม่ในเครือมาสเตอร์ กรุ๊ป คอร์ปอเรชั่น ซึ่งจับมือกับบริษัท อะซิมุทเบเนททิ ผู้ผลิตเรือยอชต์ หรือเรือสำราญระดับโลก ซึ่งมีเครือข่ายให้บริการแก่ลูกค้าในท่าจอดเทียบเรือยอชต์กว่า 130 แห่งทั่วโลก,ในงานเปิดตัว มีแขกมหาเศรษฐี วีไอพี อาทิ ม.ร.ว.ปรียนันทนา รังสิต, ปานศักดิ์ รังสิพราหมณกุล, ขจร เจียรวนนท์, พรวุฒิ สารสิน, เฉลิมชัย มหากิจศิริ, วงศ์ชนก ชีวะศิริ ฯลฯ มาร่วมชื่นชมความหรูหราดีไซน์ล้ำสมัยของเรือยอชต์ อะซิมุท ที่นำมาจอดรอเทียบท่าอยู่ถึง 3 ลำ ทั้งขนาด 50 ฟุต, 64 ฟุต และ 86 ฟุต ราคาเริ่มต้นที่ 50 ล้านบาทขึ้นไป และนอกจากการนำเข้าและจำหน่ายเรือยอชต์ อะซิมุท ดร.โจ้-สัณหวุฒิ ยังอวดอีกว่า จะทุ่มทุนกว่า 300 ล้านบาท สำหรับการซื้อเรือและการก่อสร้างอะซิมุทเลานจ์ ซึ่งได้เปิดตัวแห่งแรกที่โอเชียนมาริน่ายอชต์คลับ พัทยาไปแล้ว และมีแผนจะเปิดแห่งที่ 2 ที่จังหวัดภูเก็ต เพื่อรองรับลูกค้าและให้บริการเรือยอชต์แบบครบวงจร.
เอาใจไลฟ์สไตล์เศรษฐีไทยไฮลักชัวรี่ จากรถซุปเปอร์คาร์สุดหรูมาสู่เรือยอชต์สุด ฟินบ้าง ดร.สัณหวุฒิ ธรรมชวนวิริยะ ผู้บริหารมาสเตอร์ กรุ๊ป คอร์ปอเรชั่น เปิดตัวเรือ ยอชต์สุดหรูแบรนด์ดังจากอิตาลี อะซิมุท (AZIMUT)
สัณหวุฒิ ธรรมชวนวิริยะ,เรือยอชต์,อะซิมุท,AZIMUT,อิตาลี,ปรียนันทนา รังสิต,ปานศักดิ์ รังสิพราหมณกุล,ขจร เจียรวนนท์,พรวุฒิ สารสิน,เฉลิมชัย มหากิจศิริ,วงศ์ชนก ชีวะศิริ,โอเชียนมาริน่ายอชต์คลับ,วิวัฒน์ ธรรมชวนวิริยะ,เดชา ตุลานันท์,กอบกาญจน์ วัฒนวรางกูร,ทีมข่าวหน้าสตรี,ข่าว,ข่าวฉบับพิมพ์,ไทยรัฐออนไลน์